Publication: Magyar Közlöny
Issue: MK-2003-64 (Year: 2003, Number: 64)
Era: 1990-2004
Section: 10 nap álljon rendelkezésre. Etikai-szakmai vélemény kérése esetén azok a hiánytalan kérelmek kerülnek napirendre, amelyek megfelelnek az emberen végzett orvostudományi kutatásról szóló 23/2002. (V. 9.) EüM rendelet
Paragraph Index: 643

11. Az etikai-szakmai vélemény kérelmérõl a bizottság legalább az R. 10. §-a (1) bekezdésben meghatározottakban véleményt nyilvánít. Az állásfoglalásban a bizottság nyilatkozik a kutatás megfelelõségérõl, ha az a szakmai és etikai elõírásoknak és elvárásoknak megfelel. Elutasítja a kérelmet, ha az nem felel meg a jogszabályi, szakmai és etikai követelményeknek. Amennyiben a kutatás megfelelõségéhez a kérelem módosítására vagy kiegészítésére van szükség, az állásfoglalásban meghatározza a javasolt módosítást vagy kiegészítést. A jelentõs tartalmi módosítást vagy kiegészítést tartalmazó vizsgálati tervet ismét véleményezi a bizottság és nyilatkozik a módosított vagy kiegészített vizsgálati terv megfelelõségérõl. Ha a bizottság szükségesnek tartja, az etikai véleményen kívül javaslatot tehet egyéb szempontok megfontolására, de ez nem része az etikai véleménynek. Az etikai véleményben fel kell hívni a kérelmezõ figyelmét az ismételt elõterjesztési kötelezettségre, ha a kutatási tervet érdemben módosítani kívánja, illetve a rendkívüli eseményekkel, félbeszakítással kapcsolatos jelentési kötelezettségére. A bizottság az etikai-szakmai vélemény megfogalmazásánál kiemelt figyelmet fordít arra, hogy a vélemény segítse az intézeti kutatásetikai bizottságok munkáját.

Source: https://magyarkozlony.hu/hivatalos-lapok/6935c60294820cb817797cd99aebfa5a2d72fb02/dokumentumok/43d21bfeccff48e0ad33eabf64659f9b835073be/letoltes